## El Ple del Consell es reunirà el pròxim 26 de novembre després de la presa de possessió dels nous consellers

*** El president de la Generalitat agraïx el compromís dels nous membres del Consell d’assumir el repte plantejat de contribuir a la reconstrucció
* Carlos Mazón assegura que les noves persones incorporades i els consellers que romanen en el Govern Valencià són l’equip que necessita la Comunitat Valenciana per a recuperar les zones afectades**

**València.**

El president de la Generalitat, Carlos Mazón, ha anunciat que el Ple del Consell es reunirà dimarts que ve, dia 26 de novembre, després de la presa de possessió dels nous membres que s’incorporen al Govern Valencià: Francisco José Gan Pampols, Marián Cano García, Juan Carlos Valderrama Zuirán i Nuria Martínez Sanchis.

Els nomenaments seran publicats demà en el *Diari Oficial de la Generalitat Valenciana*, així com l’estructura del Consell que queda de la manera següent:

• Vicepresidència Primera i Conselleria de Servicis Socials, Igualtat i Vivenda, i càrrec de portaveu: Susana Camarero Benítez  
• Vicepresidència Segona per a la Recuperació Econòmica i Social: Francisco José Gan Pampols  
• Conselleria d’Hisenda i Economia: Ruth Merino Peña  
• Conselleria de Sanitat: Marciano Gómez Gómez  
• Conselleria de Justícia i Administració Pública: Nuria Martínez Sanchis  
• Conselleria d’Emergències i Interior: Juan Carlos Valderrama Zurián  
• Conselleria d’Educació, Cultura, Universitats i Ocupació: José Antonio Rovira Jover  
• Conselleria d’Agricultura, Aigua, Ramaderia i Pesca: Miguel Barrachina Ros  
• Conselleria de Medi Ambient, Infraestructures i Territori: Vicente Martínez Mus  
• Conselleria d’Innovació, Indústria, Comerç i Turisme: Marián Cano García

Durant els pròxims dies, el Consell treballarà en l’organització de les estructures i dels organigrames dels nous departaments.

El president de la Generalitat, Carlos Mazón, agraïx el compromís dels nous membres del Consell que han volgut assumir el repte plantejat d’ajudar i contribuir en la reconstrucció de la Comunitat Valenciana, afectada per les conseqüències de la DANA del 29 d’octubre i ha destacat “la seua generositat i entrega en posar la seua trajectòria professional al servici de la societat valenciana”.

Carlos Mazón ha indicat que tant les noves persones incorporades com els consellers que romanen en el Govern Valencià són perfils professionals d’acreditada solvència que conformen l’equip que necessita la Comunitat Valenciana per a recuperar les zones afectades i retornar les condicions de normalitat als ciutadans damnificats.

El cap de l’executiu valencià ha remarcat que “és el moment de la recuperació i d’alçar-nos com a societat” i ha instat a “convertir el nostre dolor en recuperació econòmica i social”.

En la presa de possessió dels nous membres del gabinet, el president Mazón realitzarà una intervenció institucional en la qual avançarà els plans i les línies d’actuació que marcaran la recuperació econòmica i social a la Comunitat Valenciana.

Fecha: 21/11/2024